CELEX: 32014R1034
Language: bg
Date: 2014-09-25 00:00:00
Title: Регламент за изпълнение (ЕС) № 1034/2014 на Комисията от 25 септември 2014 година относно класирането на някои стоки в Комбинираната номенклатура

1.10.2014   
            
            
               BG
            
            
               Официален вестник на Европейския съюз
            
            
               L 287/1
            
         РЕГЛАМЕНТ ЗА ИЗПЪЛНЕНИЕ (ЕС) № 1034/2014 НА КОМИСИЯТА
   от 25 септември 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, издадена по отношение на обхванатите от настоящия регламент стоки, която не е в съответствие с настоящия регламент, да може да продължи да бъде използвана от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кодовете по КН, посочени в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана в съответствие с член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 септември 2014 година.
      
         
            За Комисията,
         
         
            от името на председателя,
         
         Heinz Zourek
         
            Генерален директор на Генерална дирекция „Данъчно облагане и митнически съюз“
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Ново автомобилно превозно средство от типа на пикапите с бутален двигател със запалване чрез компресия с работен обем 2 179 cm3, с механична скоростна кутия с пет предавки и една задна скорост. Общото му брутно тегло е приблизително 2 950 kg, а общата товароносимост — приблизително 1 000 kg. Дължината на междуосието е 3 150 mm.
                  Автомобилното превозно средство се състои от две отделни пространства:
                  
                              —
                           
                           
                              Кабина с четири врати, като всички врати имат прозорци, и пет места, включително мястото на водача, в два реда (две предни седалки и 3 задни седалки). Кабината е със стандартен интериор, с ръчно управлявана климатизация, стандартни седалки с регулируеми триточкови обезопасителни колани, регулируеми облегалки за главата на предните седалки, регулируема кормилна колона и осветление за пътническото отделение. Оборудвана е с радиоприемник.
                           
                        
                              —
                           
                           
                              Открито товарно пространство с дължина 1 429 mm, снабдено с набор от точки за закрепване на товара.
                           
                        
               
                  8703 32 19
               
               
                  Класирането се определя въз основа на общи правила 1 и 6 за тълкуване на Комбинираната номенклатура и на описанието на кодовете по КН 8703, 8703 32 и 8703 32 19.
                  Класирането в позиция 8704 като превозно средство за транспорт на стоки се изключва предвид предназначението му, което е присъщо на съвкупността от обективните му характеристики и общия му външен вид, на превозно средство, проектирано главно за транспорт на хора. Липсата на елементи на лукс в интериора не изключва класирането му като превозно средство за транспорт на хора. Превозното средство разполага с два реда седалки, а максималната вътрешна дължина на пространството за транспорт на стоки е по-малка от 50 % от дължината на междуосието (вж. също Обяснителните бележки към Комбинираната номенклатура за позиция 8703).
                  Поради това превозното средство трябва да бъде класирано в код по КН 8703 32 19 като ново автомобилно превозно средство, предназначено главно за транспорт на хора.